als_Latn dik_Latn sna_Latn
Kofshë derri me qumësht
Përbërësit:
1 kg mish tul kofshë derri ose gici e plotë
1 l qumësht
200 ml uthull të bardhë vere ose rrushi
pak arrë myshku
pak kripë dhe piper të zi
disa degë rozmarinë
2-3 thelpinj hudhër
3 lugë miell
pak vaj ulliri ekstra i virgjër
Përgatitja:
Mirë do të ishte nëse e përgatisni në një enë të përshtatshme për furrë dhe për zjarr, por në mungesë mund ta përgatisni në një tigan të thellë dhe pastaj ta transferoni në tavë.
Ngrohni 2-3 lugë vaj ulliri, shtoni hudhrat e shtypura me dorë, degën e rozmarinës dhe sapo vaji të fillojë të aromatizohet vendosni tulin e mishit. Kaurdiseni mirë nga të gjitha anët dhe shuajeni me uthullën e bardhë. Lëreni derisa uthulla të avullojë, shtoni kripë dhe piper të zi të bluar në moment. Hiqni mishin nga ena, degët e rozmarinës dhe hudhrat dhe po në të njëjtën enë skuqni miellin derisa të marrë ngjyrë të artë, shtoni qumështin, përziejeni mirë, shtoni dhe mishin, pak arrë myshku, rregulloni akoma me kripë dhe piper të zi dhe kalojeni në furrën e nxehur më parë në 180° për rreth 1 orë. Rrotullojeni mishin herë pas here ose njomeni me qumësht.
Shërbejeni të prerë në feta të holla me salcën e vet, pure patatesh ose perime të ziera në avull. /Blitz.al/
als_Latn als_Latn als_Latn mlt_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn